ऐसे में अमेरिका को अब चीन के ज्यादा नजदीक जाकर उस पर नजर रखने में सुविधा हो जाएगी। इसी के साथ भारत और अमेरिका पनडुब्बी के खिलाफ युद्धकला को भी साझा करेंगे। एक वरिष्ठ भारतीय नौसैनिक अधिकारी के अनुसार हिंद महासागर में हर तीन महीने में चार बार चीनी पनडुब्बी दिखाई देती हैं। कई बार वे अंडमान-निकोबार द्वीपों के नजदीक होती हैं। हाल ही में भारत और अमेरिका की नौसेनाओं ने हिंद महासागर में संयुक्त अभ्यास किया था। इसमें खासतौर से पनडुब्बी के खिलाफ इस्तेमाल होने वाले अत्याधुनिक पी-8 विमान का इस्तेमाल किया गया था। भारतीय नौसेना के प्रवक्ता ने दोनों देशों के इस संयुक्त अभ्यास के विषय में ज्यादा कुछ बताने से इन्कार कर दिया था।